নিজস্ব প্রতিবেদক, বারুইপুর: সিনেমায় নায়িকা সমস্যায় পড়লে তাকে বাঁচাতে ছুটে আসেন নায়ক৷ কিন্ত এবার রেল লাইনে নায়িকার গাড়ির চাকা ফেঁসে যাওয়ায় তাঁকে উদ্ধার করতে এগিয়ে আসেননি কোনও নায়ক, এক্ষেত্রে নায়িকাকে উদ্ধার করলেন তৃণমূল কর্মীরা৷ তবে এক্ষেত্রে নায়িকা তৃণমূলের তারকা প্রার্থী মিমি চক্রবর্তী৷ ভোটের প্রচারে যাওয়ার পথে রেল লাইনের ট্র্যাকে আটকে যায় তাঁর হুডখোলা প্রচার গাড়ি৷ সোনারপুরের বিদ্যাধরপুর স্টেশনের কাছে একটি রেল ট্র্যাকে আটকে যায় গাড়িটি৷ হুড খোলা গাড়ি ট্রাকে আটকে যাওয়ায় সকাল ৯ টার ক্যানিং-শিয়ালদহ গামি লেডিস স্পেশাল ট্রেনকে লাল পতাকা দেখিয়ে দাঁড় করিয়ে দেন তৃণমূল কংগ্রেসের কর্মী সমর্থকরা।
রেল লাইনে আটকে গেল মিমির প্রচার গাড়ি, উদ্ধার করলেন তৃণমূল কর্মীরাই